**BOSNA I HERCEGOVINA**

**FEDERACIJA BOSNE I HERCEGOVINE**

**TUZLANSKI KANTON**

**OPĆINA DOBOJ ISTOK**

**JU OSNOVNA ŠKOLA „KLOKOTNICA“ KLOKOTNICA**

**Broj: 01-198/22**

**Datum:17.02.2022.godine**

Na osnovu člana 105. stav 1. tačka b ) i člana 108. stav 2. Zakona o osnovnom odgoju i obrazovanju („Službene novine TK“, broj: 10/20 – prečišćeni tekst, 8/21, 11/21 i 22/21) i Odluke Školskog odbora o raspisivanju javnog konkursa za izbor i imenovanje direktora JU Osnovna škola „Klokotnica“ Klokotnica broj: 01-143/22 od 01.02.2022. godine, JU Osnovna škola „Klokotnica“ Klokotnica **raspisuje**

**K O N K U R S**

**za izbor i imenovanje direktora JU Osnovna škola „Klokotnica“ Klokotnica**

Raspisuje se konkurs za izbor i imenovanje direktora JU Osnovna škola „Klokotnica“ Klokotnica na mandatni period od 4 (četiri) godine.

**Opis poslova**

Direktor škole rukovodi školom i obavlja i druge poslove u skladu sa članom 111. Zakona o osnovnom odgoju i obrazovanju („Službene novine Tuzlanskog kantona“ broj: 10/20 – prečišćeni tekst, 8/21, 11/21 i 22/21) i drugim važećim propisima kojima su propisane nadležnosti direktora osnovne škole koje imaju status javne ustanove, odnosno kojima je uređen sistem rukovođenja javnim ustanovama osnovnog obrazovanja na području Tuzlanskog kantona.

**Opći uslovi**

Kandidat za direktora škole mora ispunjavati sljedeće opće uslove:

a) da je državljanin Bosne i Hercegovine,

b) da je zdravstveno sposoban za obavljanje poslova direktora škole,

c) da se na njega ne odnosi član IX stav (1) Ustava BiH,

d) da nije osuđivan za krivično djelo,

da nije kažnjavan iz oblasti privrednog prestupa i da mu nije izrečena zaštitna mjera zabrane vršenja poslova direktora, nastavnika ili stručnog saradnika škole.

**Posebni uslovi**

Kandidat za direktora škole, pored općih uslova mora ispunjavati i sljedeće posebne uslove:

1. da ispunjava uslove za nastavnika ili stručnog saradnika škole i da ima VII stepen stručne spreme, odnosno visoko obrazovanje najmanje prvog ciklusa Bolonjskog sistema studiranja,
2. da ima najmanje pet godina radnog iskustva na poslovima nastavnika ili stručnog saradnika škole,
3. da ima položen stručni ispit za samostalan rad na poslovima nastavnika ili stručnog saradnika škole,
4. da ima program rada i razvoja škole za period na koji se imenuje direktor,
5. da nije član izvršnih organa političkih stranaka,
6. da mu nije u posljednje tri godine prije dana objavljivanja konkursa bio otkazan ugovor o radu zbog disciplinske odgovornosti ili kojem je u istom periodu izrečena disciplinska mjera otpusta iz državne službe,
7. da nema direktan finansijski ili drugi lični interes u JU Osnovna škola „Klokotnica“, koji bi mogao dovesti do sukoba sa njegovom dužnošću direktora,
8. da nije pravosnažno osuđen za neko od krivičnih djela iz člana 87. stav 1. Zakona o osnovnom odgoju i obrazovanju („Službene novine Tuzlanskog kantona“, broj: 10/20 – prečišćeni tekst, 8/21, 11/21 i 22/21) što ga čini nepodobnim za rad sa djecom,
9. da u toku trajanja mandata ne stiče uslove za odlazak u penziju shodno odredbama Zakona o radu Federacije Bosne i Hercegovine („Službene novine Federacije BiH“, broj: 26/16 i 89/18),
10. da nije u posljednje četiri godine zbog svoje krivice bio razriješen dužnosti direktora neke od odgojno-obrazovnih ustanova,
11. da nije obavljao dužnost direktora u dva uzastopna puna mandata u istoj školi u kojoj konkuriše za direktora.

**Za direktora škole ne može biti imenovano lice koje ne ispunjava opće i posebne uslove konkursa.**

Uz prijavu na konkurs, koja sadrži kraću biografiju, kandidati su dužni dostaviti dokaz o ispunjavanju svih uslova (općih i posebnih), odnosno sljedeću dokumentaciju (original ili ovjerene kopije):

1. Dokaz o posjedovanju odgovarajuće stručne spreme,
2. Dokaz o položenom stručnom ispitu za samostalan rad na poslovima nastavnika ili stručnog saradnika,
3. Potvrda/uvjerenje o radnom iskustvu, izdata od strane škole, da ima najmanje pet godina radnog iskustva na poslovima nastavnika ili stručnog saradnika škole,
4. Program rada i razvoja JU Osnovna škola „Klokotnica“, za period na koji se imenuje direktor,
5. Uvjerenje o državljanstvu,
6. Ovjerena izjava kandidata da nije kažnjavan iz oblasti privrednog prestupa i da mu nije izrečena zaštitna mjera zabrane vršenja poslova nastavnika, stručnog saradnika ili direktora škole,
7. Ovjerena izjava kandidata da se na njega ne odnosi član IX stav (1) Ustava BiH,
8. Ovjerena izjava kandidata da nije član izvršnih organa političkih stranaka,
9. Ovjerena izjava kandidata da nema direktan finansijski ili drugi lični interes u JU Osnovna škola „Klokotnica“, koji bi mogao dovesti do sukoba sa njegovom dužnošću direktora,
10. Ovjerena izjava kandidata da nije osuđivan za krivično djelo,
11. Ovjerena izjava kandidata da nije pravosnažno osuđivan za krivično djelo koje ga po članu 87. stav 1. Zakona o osnovnom odgoju i obrazovanju („Službene novine Tuzlanskog kantona“, broj: 10/20 – prečišćeni tekst, 8/21, 11/21 i 22/21) čini nepodobnim za rad s djecom,
12. Ovjerena izjava kandidata da mu nije u posljednje tri godine prije dana objavljivanja konkursa bio otkazan ugovor o radu zbog disciplinske odgovornosti ili kojem je u istom periodu izrečena disciplinska mjera otpusta iz državne službe,
13. Ovjerena izjava kandidata da nije u posljednje četiri godine zbog svoje krivice bio razriješen dužnosti direktora neke od odgojno – obrazovnih ustanova i da u mandatnom periodu shodno odredbama Zakona o radu Federacije Bosne i Hercegovine („Službene novine Federacije BiH“, broj: 26/16 i 89/18 ) ne stiče uslove za odlazak u penziju,
14. Ovjerena izjava kandidata da u JU Osnovna škola „Klokotnica“ nije obavljao dužnost direktora dva uzastopna puna mandata.

Škola zadržava pravo od kandidata tražiti i drugu dokumentaciju kojom se dokazuje ispunjavanje uslova za imenovanje na dužnost direktora škole, koju su kandidati dužni dostaviti na poseban zahtjev Školskog odbora.

Pod ovjerenom izjavom podrazumijeva se izjava ovjerena od strane nadležnog gradskog ili općinskog organa, odnosno izjava ovjerena od strane notara.

Kandidat koji bude imenovan za direktora dužan je prije stupanja na dužnost dostaviti:

* Ljekarsko uvjerenje nadležne zdravstvene ustanove (ne starije od 3 mjeseca) i
* Izjavu ovjerenu od strane nadležnog organa o odstupanju sa pozicije predsjednika ili člana Školskog odbora ukoliko je u tom momentu obavljao navedenu dužnost.

Nakon provjere blagovremenosti i potpunosti pristiglih prijava školski odbor sastavlja listu kandidata koji ispunjavaju uslove tražene javnim konkursom. Za kandidate koji ispunjavaju uslove tražene ovim konkursom Školski odbor će pribaviti stručno mišljenje Pedagoškog zavoda Tuzlanskog kantona, a nakon toga, za kandidate koji su dobili pozitivno stručno mišljenje, saglasnost Ministarstva obrazovanja i nauke Tuzlanskog kantona. Za direktora škole Školski odbor imenuje kandidata koji je prethodno dobio pozitivno stručno mišljenje Pedagoškog zavoda Tuzlanskog kantona, saglasnost Ministarstva obrazovanja i nauke Tuzlanskog kantona i za kojeg je glasala većina od ukupnog broja članova školskog odbora, na osnovu vlastite ocjene dostavljenog Programa rada i razvoja škole za period na koji se imenuje direktor. Odluka Školskog odbora o imenovanju direktora je konačna. Stupanjem na dužnost imenovani direktor škole sa školom zaključuje ugovor o obavljanju poslova direktora Javne ustanove Osnovna škola “Klokotnica” na puno radno vrijeme, koji u ime škole potpisuje predsjednik Školskog odbora ili drugo za to ovlašćeno lice.

O rezultatima konkursa kandidati će biti pismeno obaviješteni u roku od 8 (osam) dana od dana donošenja Odluke o imenovanju direktora.

**Konkurs ostaje otvoren 15 (petnaest) dana od dana objavljivanja u dnevnom listu „Dnevni avaz“.**

**Nepotpune i neblagovremene prijave neće se uzimati u razmatranje.**

**Prijave na konkurs, sa traženom dokumentacijom, dostaviti lično na protokol škole ili putem pošte, na adresu:**

**Javna ustanova Osnovna škola „Klokotnica“ Klokotnica**

**Klokotnica bb, 74 207 Klokotnica**

**Sa naznakom: (Konkurs za izbor i imenovanje direktora JU Osnovna škola „Klokotnica“ Klokotnica – NE OTVARATI)**

Predsjednik Školskog odbora

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sinanović Nela